En middelsstor, sylindrisk, kamuflasjefarget trebukk. Forkroppen og dekkvingenes spiss er brune, dekkvingenes fremre del skittenhvite slik at arten kan ligne på fugleskitt. Antennene er noe kortere enn kroppen, særlig hos hannen er det fjerde leddet kraftig utvidet, tykt spoleformet. Pronotum er smalere mot roten, med en liten tann på sidene. Det har et blankt svart område i den bakre delen, dett er formet omtrent som en liggende "H". Dekkvingene er parallellsidige.